**JÁSZBERÉNYI JÁRÁS**

**FOGLALKOZTATÁSI PAKTUM**

**Együttműködési megállapodás**

*tervezet*

# Bevezetés

Az aláíró felek fontos feladatnak tartják a Jászberényi járás társadalmi-gazdasági fejlődésének támogatását, a foglalkoztatás helyzetének javítását a humánerőforrás fejlesztésével, valamint a munkavállalók elhelyezkedésének segítésével.

Ennek érdekében – a Jászberényi Városi Önkormányzat, a Jász-Nagykun-Szolnok Megyei Kormányhivatal és a „Helyet!” Alapítvány konzorciumi együttműködésével megvalósuló TOP-5.1 2.–15-JN1-2016-00004 azonosító számú projekt keretében – helyi foglalkoztatási paktum megkötését kezdeményezik. A Jászberényi Járási Foglalkoztatási Paktum a munkaerő-piaci szereplők megállapodásban rögzített összefogása azzal a céllal, hogy:

* megismerjék a járási foglalkoztatási nehézségek és munkanélküliség okait,
* hozzájáruljanak foglalkoztatást elősegítő programok megvalósításához,
* hozzájáruljanak a térségi szereplők gazdasági és humánerőforrás fejlesztési elképzeléseinek és céljainak összehangolásához, ill. a problémákra való megoldás kereséséhez, valamint
* a foglalkoztatási célok eredményes megvalósítása érdekében a pénzügyi források összehangolásához.

Az Együttműködési Megállapodást aláírók felelősséget éreznek a térség foglalkoztatási helyzetéért és készek lehetőségeiket a térség gazdaságfejlesztési céljainak szolgálatába állítani.

# A Foglalkoztatási Paktum célkitűzései

A Paktum célkitűzései alapvetően kapcsolódnak az országos és megyei foglalkoztatáspolitikai célokhoz és a térség gazdaságfejlesztési elképzeléseihez. A program általános céljaként két prioritás jelenik meg:

1. A foglalkoztatási helyzet javítása
2. A gazdasági növekedés támogatása

Az általános célokon túl a Jászberényi Járási Foglalkoztatási Paktum specifikus céljait az együttműködésben résztvevő partnerek közösen valósítják meg. Ezen célok a következők:

* Helyi foglalkoztatási együttműködés, partnerség kialakításával a helyi munkaerő-piaci szereplők közötti kohézió elősegítése, támogatása
* Munkaerő-piaci igényekhez alkalmazkodó szakképzési programok illetve, utánpótlás nevelés biztosítása
* Munkahelyek megtartása és újak létrejöttének elősegítése
* Megfelelő mennyiségű és minőségű munkaerő biztosítása a térség foglalkoztatói számára
* Új munkahelyek létrehozását segítő munkaerő-kínálat biztosítása célzott programok segítségével
* Hátrányos helyzetű csoportok az elsődleges munkaerőpiacon (nyílt foglalkoztatás) történő elhelyezkedésének támogatása
* Hosszú távú térségi foglalkoztatási stratégia kialakítása és megvalósítása

# A Foglalkoztatási Paktum célcsoportjai

A Jászberényi Járási Foglalkoztatási Paktum célcsoportjai, érintettjei három fő kategóriába sorolhatók:

* a közvetlen célcsoportok a projekt megvalósítása során létrejött eredmények közvetlen használói, tehát azon személyek, akik a projekt keretében nyújtott szolgáltatások végső felhasználóinak, kedvezményezetteinek tekinthetők. A közvetlen célcsoporton belül két kategóriát lehet megkülönböztetni:

A TOP-5.1.2.–15. felhívás által definiált közvetlen célcsoport: a felhívás meghatározza, hogy a tervezett „munkaerő-piaci tevékenységekbe az adott térségben munkát vállalni szándékozó, álláskereső hátrányos helyzetű személyek, a közfoglalkoztatásban részt vevők és az inaktívak (továbbiakban: célcsoporti személyek) vonhatóak be”.

Egyéb közvetlen célcsoport: a munkavállalók mellett a projekt keretében megvalósítandó és a paktum által ezt követően is biztosítandó tevékenységek a munkáltatók számára is egyértelmű, konkrét előnyöket, kedvezményeket eredményeznek, így a definíció alapján őket is a közvetlen célcsoportba soroljuk.

* a közvetett célcsoport azon személyek köre, akik nem a támogatás eredményeinek közvetlen használói, de összetett mechanizmusokon keresztül a támogatási kérelem eredményei és hatásai helyzetüket befolyásolják.
* a támogatási kérelemben érintettek köre azon csoportok, akik a támogatási kérelem eredményeit nem használják, azonban a támogatási kérelem kidolgozásában, tervezésében és működtetésében (az eredmények fenntartásában) kulcsfontosságú szerepet játszanak.

# A Foglalkoztatási Paktum szervezete

A gazdaság- és foglalkoztatás-fejlesztési együttműködési program megvalósítása és fenntartása során Foglalkoztatási Paktum Fórum, Paktum Irányító Csoport és Paktumiroda felállítása, működtetése történik, melyeknek részletes feladatait ügyrend szabályozza.

A Paktum egy nyitott együttműködési szerveződés (fórum). A Támogatók köréhez bármikor lehet csatlakozni. A csatlakozás feltétele, hogy támogató nyilatkozat aláírásával kinyilvánítják, hogy jelen együttműködési megállapodásban foglaltakkal egyetértenek. A Paktum részét képezik azon támogatók nyilatkozatai, akik a dokumentum tartalmával egyetértenek és a célkitűzések megvalósításában szerepet vállalnak.

A Megállapodás hatálya a TOP-5.1.2.–15-JN1-2016-00004 azonosító számú projekt végrehajtásának időszaka.

# A Foglalkoztatási Paktum Fórum

A térségi és helyi szintű szereplők széles körű bevonása érdekében a paktum aláírói Foglalkoztatási Fórum, más néven Kibővített Paktum Szervezet formában működnek. A Foglalkoztatási Fórumot az Irányító Csoport elnöke hívja össze egy évben legalább két alkalommal **illetve szükség szerint**.

A Fórum az alábbi feladatokat látja el:

* elfogadja a Foglalkoztatási Paktum Foglalkoztatási Stratégiáját és Akciótervét, munkaprogramját, és projektterveket, továbbá a paktum működtetésére vonatkozó időszakos munkaterveit. A döntéshozatali eljárása során az Irányító Csoport köteles a bevonni a Foglalkoztatási Paktum Fórum tagjait és tagok által megfogalmazott észrevételeket és javaslatokat a döntése során figyelembe venni.
* Tagjai számára tájékoztatást nyújt a foglalkoztatást érintő országos, megyei és helyi folyamatokról, szabályozásokról, a járási Foglalkoztatási Stratégiáról és Akciótervről.
* Részt vesz a helyi szervezetek és a lakosság tájékoztatásában a Paktumban folyó tevékenységről, eredményekről.
* Tájékozódik a képzések, egyéb munkaerő-piaci szolgáltatások nyújtásáról, a képzett célcsoportok elhelyezkedési mutatóiról és a bértámogatások nyújtásáról.
* Javaslatokat fogalmaz meg a Paktum munkaprogramjának és időszakos munkaterveinek összeállításához.
* Biztosítja a helyi munkaerő-piaci szereplők közötti információáramlást és a vélemények cseréjét.
* Elfogadja munkatervét.

# Az Irányító Csoport feladatai

A paktumban foglaltak végrehajtásáért az Irányító Csoport a felelős.

Az Irányító Csoport:

* koordinálja a munkaprogram megvalósítását az érintett szervezetek között,
* beszámol a Foglalkoztatási Paktum Fórumnak az egyes programok teljesítéséről, valamint a következő időszak elképzeléséiről,
* folyamatosan ellenőrzi a végrehajtás ütemét és értékeli a megvalósítást, a Foglalkoztatási Stratégiát és Akciótervet, az elkészült gazdasági gyorsjelentéseket, munkaprogramot és projekt terveket, valamint a paktum irodán keresztül irányítja az éves tervek megvalósítását.
* segíti a térségi partnerségi kapcsolatokat.

Az Irányító Csoport tagjai:

Jászberény Városi Önkormányzat, Képviseli: Dr. Szabó Tamás, polgármester

Jász-Nagykun-Szolnok Megyei Kormányhivatal, Képviseli: Dr. Kállai Mária, kormánymegbízott

„Helyet!” Alapítvány, Képviseli: Ali Kitti, kuratórium elnöke

Jász-Nagykun-Szolnok Megyei Kereskedelmi és Iparkamara, Képviseli: Dr. Sziráki András, elnök

# A Foglalkoztatási Paktum koordinációja

A koordinációt a Paktumiroda látja el.

# Finanszírozás

A finanszírozás alapját a projekt költségvetése biztosítja (TOP-5.1.2.–15-JN1-2016-00004).

Dátum: Jászberény, 2017. május 17.

|  |  |
| --- | --- |
| .................................................  Jászberény Városi Önkormányzat  képviseli: Dr. Szabó Tamás, polgármester | .................................................  Jász-Nagykun-Szolnok Megyei Kormányhivatal  képviseli: Dr. Kállai Mária, kormánymegbízott |
| .................................................  „Helyet!” Alapítvány  képviseli: Ali Kitti, kuratórium elnöke | ………………………………………………  Jász-Nagykun-Szolnok Megyei Kereskedelmi és Iparkamara  képviseli: Dr. Sziráki András, elnök |
|  |  |

.................................................

„Jász\_Nagykun-Szolnok Megye Önkormányzata

képviseli: Kovács Sándor, elnök

|  |  |  |
| --- | --- | --- |
| .................................................  Jászágó Községi Önkormányzat  képviseli: Mozsár Lászlóné, polgármester | .................................................  Jászfelsőszentgyörgy Községi Önkormányzat  képviseli: Zelenai Károly Tiborné, polgármester | .................................................  Jászárokszállás Városi Önkormányzat  képviseli: Gergely Zoltán, polgármester |
| .................................................  Jászboldogháza Községi Önkormányzat  képviseli: Szűcs Lajos, polgármester | .................................................  Jászfényszaru Városi Önkormányzat  képviseli: Győriné Dr. Czeglédi Márta, polgármester | .................................................  Jászjákóhalma Községi Önkormányzat  képviseli:  Terjéki Tünde, polgármester |
| .................................................  Jásztelek Községi Önkormányzat  képviseli: Tóth Nóra, polgármester | .................................................  Pusztamonostor Községi Önkormányzat  képviseli: Sári Ferenc, polgármester | .................................................  Amond Kft.  képviseli: Kovács Kornél |
| .................................................  Ferro-Press Fémipari Szolgáltató Kft.  képviseli: Birgés Tibor | .................................................  Jászberényi Helyi Közösség Egyesülete  képviseli: Hajnal-Nagy Gábor | .................................................  "Fogódzkodó" Egyesület  képviseli: Nagyné Fehér Edit |
| .................................................  Fortaco Zrt.  képviseli: Víghné Tótok Ágota | .................................................  Metálplaszt Kft.  képviseli: Fülöp Tibor | .................................................  Trend Kft.  képviseli: Sinka Tibor |
| .................................................  Konkoly Hús Kft.  képviseli: ifj. Konkoly József | .................................................  Jászberényi Nagyboldogasszony Katolikus Óvoda, Kéttannyelvű Általános Iskola, Középiskola és Kollégium  képviseli: Dr. Novák István | .................................................  Szolnoki Műszaki Szakképzési Centrum Klapka György Szakgimnáziuma és Szakközépiskolája  képviseli: Hicsó György |
| .................................................  Electrolux Lehel Kft.  képviseli: Dr. Gönczi Sándor | .................................................  Samsung Zrt.  képviseli: | .................................................  Jász-Plasztik Kft.  képviseli: Kasza Lajos |
|  |  |  |